ผมถ่ายแร้วมีมูกเลือดออกตามอุจระมาด้วยแต่ไม่เจ็บไม่มีอาการอะไรถ่ายปกติผมจะมีโอกาสเป็นริสีดวงป่าวคับแต่พอผ่านมาอีกวันก้อไมีมีมูกเลือดออก
สวัสดีค่ะ อาการถ่ายเป็นมูกเลือดอาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย ปวดหน่วงตรงไส้ตรงเวลาขับถ่ายทำให้รู้สึกเหมือนถ่ายไม่สุด น้ำหนักลด มีประวัติครอบครัวสายตรงเป็นมะเร็งลำไส้ใหญ่เมื่ออายุยังน้อยสำหรับคนอายุน้อย ส่วนใหญ่มักเกิดจากริดสีดวงทวารค่ะ การดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไปควรรีบไปพบแพทย์หากถ่ายเป็นเลือดและปวดหน่วงๆเวลาถ่ายตลอด รู้สึกถ่ายไม่สุด อ่อนเพลีย น้ำหนักลด ตัวซีดจากการเสียเลือดเรื้อรัง หรือเจ็บปวดเวลาขับถ่ายมาก